nibzard/narodne-novine-full-text-markdown huggingface dataset:
### NN 76/2022 (4.7.2022.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

1119

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 4. srpnja 2022. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 148/20., 28/22. i 64/22.), u članku 3. mijenjaju se visine trošarine u kunama na sljedeće predmete oporezivanja tako da glase:

» – Bezolovni motorni benzin 3.060,00 kn/1000 l

– Dizelsko gorivo 2.660,00 kn/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje od 14 dana.

Članak 3.

Danom stupanja na snagu ove Uredbe prestaje važiti Uredba o izmjeni Uredbe o visini trošarine na energente i električnu energiju (»Narodne novine«, broj 64/22.).

Članak 4.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/45

Urbroj: 50301-05/16-22-1

Zagreb, 4. srpnja 2022.

Predsjednik
 mr. sc. Andrej Plenković, v. r.
### NN 77/2022 (5.7.2022.), Odluka o izmjenama Odluke o utvrđivanju Popisa posebno skupih lijekova

HRVATSKI ZAVOD ZA ZDRAVSTVENO OSIGURANJE

1124

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20., 84/20., 123/20., 147/20., 12/21., 45/21., 62/21., 144/21., 10/22., 63/22 i 68/22. – ispravak) Upravno vijeće Hrvatskog zavoda za zdravstveno osiguranje na 55. sjednici održanoj 28. lipnja 2022. godine donijelo je

ODLUKU

O IZMJENAMA ODLUKE O UTVRĐIVANJU POPISA POSEBNO SKUPIH LIJEKOVA

Članak 1.

U Odluci o utvrđivanju Popisa posebno skupih lijekova (»Narodne novine«, broj 6/22., 16/22., 39/22., 65/22. i 68/22.) u Popisu iz članka 1. stavka 3., »1.dio« pod šifrom anatomsko-terapijsko-kemijske (ATK) klasifikacije lijekova Svjetske zdravstvene organizacije L01EX14 161 mijenjaju se sljedeći podaci:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| L01EX14 161 | entrektinib | Rozlytrek | caps. tvrda 90x200 mg |

«.

Briše se šifra anatomsko-terapijsko-kemijske (ATK) klasifikacije lijekova Svjetske zdravstvene organizacije A16AX08 071, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| A16AX08 071 | teduglutid | Revestive | praš. boč. 1x5 mg+0,5 ml otap. za otop. za inj. u štrc. napunj. (10 mg/ml) |

«.

Članak 2.

Ova Odluka objavljuje se u »Narodnim novinama«, a stupa na snagu 16. srpnja 2022. godine.

Klasa: 025-04/22-01/157

Urbroj: 338-01-01-22-01

Zagreb, 28. lipnja 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 77/2022 (5.7.2022.), Odluka o dopuni Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1125

Na osnovi članka 24. stavka 3. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) i članka 26. točke 11.a Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) Upravno vijeće Hrvatskog zavoda za zdravstveno osiguranje na 55. sjednici održanoj 28. lipnja 2022. godine donijelo je

ODLUKU

O DOPUNI ODLUKE O UTVRĐIVANJU OSNOVNE LISTE ORTOPEDSKIH I DRUGIH POMAGALA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje (»Narodne novine«, broj 125/21., 134/21., 16/22., 25/22. – ispravak, 39/22. i 65/22.) u Osnovnoj listi ortopedskih i drugih pomagala iza rednog broja 398c dodaje se redni broj 398d sa sljedećim podacima:

»

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| RB | Nove šifre HZZO-a prema ISO 9999 | Generički naziv pomagala | Naziv proizvođača | Predstavnik i/ili distributer za RH ili proizvođač u RH | Naziv pomagala prema proizvođaču | Zaštićeni naziv pomagala | Predlaže | Propisuje | Odobrava | Obveza povrata pomagala | Jedinica mjere | Količina | Rok uporabe pomagala | | | Jedinična vrijednost u kn bez PDV-a | Stopa PDV-a | Jedinična vrijednost u kn s PDV-om | Klasa medicinskog proizvoda | Način proizvodnje | Mjesto isporuke pomagala | Standard pomagala | e-potvrda |
| do 7. godine | od 7. do 18.godina | iznad 18. godine |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | | | 15 | 16 | 17 | 18 | 19 | 20 | 21 | 22 |
| 398d | 061206041704 | Ortoza za nožni zglob i stopalo, stabilizacijska, zglobna 355 | Ottobock SE & Co. KGaA | Otto Bock Adria | Ortoza za nožni zglob i stopalo, stabilizacijska, zglobna, Ottobock SE & Co. KGaA | Malleo Immobil Air Walker, high | 1 | 2, 8 | 5 | NE | kom | 1 |  | 1 g | 2 g | 769,04 | 5% | 807,49 | I | S | SP, LJ | Plastika, tekstil, čičak traka, gotov proizvod |  |

«

Članak 2.

Ova Odluka objavljuje se u »Narodnim novinama«, a stupa na snagu 16. srpnja 2022. godine.

Klasa: 025-04/22-01/159

Urbroj: 338-01-01-22-01

Zagreb, 28. lipnja 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 78/2022 (6.7.2022.), Rješenje kojim se Zavod za endokrinologiju i dijabetes Klinike za pedijatriju Kliničkog bolničkog centra Zagreb određuje »Referentnim centrom Ministarstva zdravstva za pedijatrijsku endokrinologiju i dijabetes«

MINISTARSTVO ZDRAVSTVA

1140

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 23. veljače 2022., donosi

RJEŠENJE

1. Određuje se Zavod za endokrinologiju i dijabetes Klinike za pedijatriju Kliničkog bolničkog centra Zagreb »Referentnim centrom Ministarstva zdravstva za pedijatrijsku endokrinologiju i dijabetes«.

2. Naziv »Referentni centar Ministarstva zdravstva za pedijatrijsku endokrinologiju i dijabetes« dodjeljuje se na vrijeme od pet godina.

Klasa: UP/I-510-01/21-01/32

Urbroj: 534-07-2-2/4-22-12

Zagreb, 18. svibnja 2022.

Ministar
 izv. prof. dr. sc. Vili Beroš, dr. med., v. r.
### NN 78/2022 (6.7.2022.), Pravilnik o izmjenama Pravilnika o dodacima prehrani

Ministarstvo zdravstva

1139

Na temelju članka 6. stavka 1. podstavka 1. Zakona o prehrambenim i zdravstvenim tvrdnjama te hrani obogaćenoj nutrijentima (»Narodne novine«, br. 39/13 i 114/18) i članka 38. stavka 3. Zakona o sustavu državne uprave (»Narodne novine«, broj 66/19) uz suglasnost ministra poljoprivrede te uz prethodnu suglasnost ministra vanjskih i europskih poslova, ministar zdravstva donosi

PRAVILNIK

O IZMJENAMA PRAVILNIKA O DODACIMA PREHRANI

Članak 1.

U Pravilniku o dodacima prehrani (»Narodne novine«, broj 126/13) članak 2. mijenja se i glasi:

»Ovim Pravilnikom u hrvatsko zakonodavstvo preuzima se Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (Tekst značajan za EGP) (SL L 183, 12. 7. 2002.), kako je posljednji puta izmijenjena Uredbom Komisije (EU) 2021/418 оd 9. ožujka 2021. o izmjeni Direktive 2002/46/EZ Europskog parlamenta i Vijeća u pogledu nikotinamid ribozid klorida i magnezijeva citrat malata koji se upotrebljavaju u proizvodnji dodataka prehrani te u pogledu mjernih jedinica koje se upotrebljavaju za bakar (SL L 83, 10. 3. 2021.) (u daljnjem tekstu Direktiva 2002/46/EZ).

Članak 2.

U članku 5. stavak 1. mijenja se i glasi:

»(1) U proizvodnji dodataka prehrani mogu se koristiti vitamini i minerali navedeni u Prilogu I. Direktive 2002/46/EZ u oblicima navedenim u Prilogu II Direktive 2002/46/EZ.«

Članak 3.

U članku 7. stavak 2. mijenja se i glasi:

»(2) Količina vitamina i minerala iz stavka 1. točke 7. ovoga članka prisutna u proizvodu izražava se brojčanom vrijednošću u mjernim jedinicama iz Priloga I. Direktive 2002/46/EZ uz koje se izražava postotak preporučenog unosa sukladno Uredbi (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (Tekst značajan za EGP) (SL L 304, 22. 11. 2011.).«

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/22-02/13

Urbroj: 534-07-1-1/10-22-10

Zagreb, 28. lipnja 2022.

Ministar
 izv. prof. dr. sc. Vili Beroš, dr. med., v. r.
### NN 78/2022 (6.7.2022.), Pravilnik o izmjenama i dopuni Pravilnika o načinu ostvarivanja prava na prilagodbu prilaza do zgrade, prilagodbu prilaza do stana u zgradi i prilagodbu stana za djecu smrtno stradaloga ili nestaloga hrvatskog branitelja iz Domovinskog rata i hrvatske ratne vojne invalide iz Domovinskog rata

MINISTARSTVO HRVATSKIH BRANITELJA

1138

Na temelju članka 100. stavka 5. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17, 98/19 i 84/21) ministar hrvatskih branitelja, uz suglasnost ministra unutarnjih poslova, donosi

PRAVILNIK

O IZMJENAMA I DOPUNI PRAVILNIKA O NAČINU OSTVARIVANJA PRAVA NA PRILAGODBU PRILAZA DO ZGRADE, PRILAGODBU PRILAZA DO STANA U ZGRADI I PRILAGODBU STANA ZA DJECU SMRTNO STRADALOGA ILI NESTALOGA HRVATSKOG BRANITELJA IZ DOMOVINSKOG RATA I HRVATSKE RATNE VOJNE INVALIDE IZ DOMOVINSKOG RATA

Članak 1.

U Pravilniku o načinu ostvarivanja prava na prilagodbu prilaza do zgrade, prilagodbu prilaza do stana u zgradi i prilagodbu stana za djecu smrtno stradaloga ili nestaloga hrvatskog branitelja iz Domovinskog rata i hrvatske ratne vojne invalide iz Domovinskog rata (»Narodne novine«, br. 38/18 i 53/20) u članku 3. na kraju točke f) briše se veznik: »i«.

Na kraju točke g) briše se točka te dodaje veznik: »i«, a iza točke g) dodaje se nova točka h) koja glasi:

»h) članovi uže obitelji hrvatskog ratnog vojnog invalida iz Domovinskog rata, djeteta smrtno stradalog hrvatskog branitelja iz Domovinskog rata ili djeteta nestalog hrvatskog branitelja iz Domovinskog rata, koji nisu sposobni za kretanje bez invalidskih kolica i drugih ortopedskih pomagala ili su slijepi.«

Članak 2.

U članku 9. stavku 2. riječi: »,a mora se izvesti u roku od 6 mjeseci od izvršnosti rješenja o pravu na prilagodbu« brišu se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/18-02/8

Urbroj: 522-2/2-22-12

Zagreb, 9. lipnja 2022.

Potpredsjednik Vlade
 i ministar hrvatskih branitelja
 Tomo Medved, v. r.
### NN 78/2022 (6.7.2022.), Odluka o imenovanju predsjednika i šest članova Vijeća za građanski nadzor sigurnosno-obavještajnih agencija

Hrvatski sabor

1127

Na temelju članka 81. Ustava Republike Hrvatske, a u svezi s člankom 110. stavkom 2. Zakona o sigurnosno-obavještajnom sustavu Republike Hrvatske (»Narodne novine«, br. 79/06. i 105/06. – ispravak), Hrvatski sabor na sjednici 1. srpnja 2022. donio je

ODLUKU

O IMENOVANJU PREDSJEDNIKA I ŠEST ČLANOVA VIJEĆA ZA GRAĐANSKI NADZOR SIGURNOSNO-OBAVJEŠTAJNIH AGENCIJA

I.

Za predsjednika Vijeća za građanski nadzor sigurnosno-obavještajnih agencija imenuje se:

– ZDRAVKA ČUFAR ŠARIĆ.

II.

Za članove Vijeća za građanski nadzor sigurnosno-obavještajnih agencija imenuju se:

– dr. sc. GORDAN AKRAP

– EDUARD BRIŠKI

– izv. prof. dr. sc. KRISTIJAN KOTARSKI

– izv. prof. dr. sc. ALEKSANDAR MARŠAVELSKI

– MIHAEL PULJIĆ

– MILE ŠTEFANAC.

III.

Ova Odluka objavit će se u »Narodnim novinama«, a stupa na snagu 14. srpnja 2022.

Klasa: 021-04/22-07/13

Zagreb, 1. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 78/2022 (6.7.2022.), Odluka o davanju prethodne suglasnosti na Statut Agencije za elektroničke medije

HRVATSKI SABOR

1128

Na temelju članka 81. Ustava Republike Hrvatske i članka 83. stavka 2. Zakona o elektroničkim medijima (»Narodne novine«, br. 111/21.) Hrvatski sabor na sjednici 1. srpnja 2022. donio je

ODLUKU

O DAVANJU PRETHODNE SUGLASNOSTI NA STATUT AGENCIJE ZA ELEKTRONIČKE MEDIJE

Daje se prethodna suglasnost na Statut Agencije za elektroničke medije koji je podnijelo Vijeće za elektroničke medije aktom od 3. veljače 2022.

Klasa: 021-03/22-09/06

Zagreb, 1. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 78/2022 (6.7.2022.), Odluka o izmjeni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Hrvatski zavod za zdravstveno osiguranje

1141

Na osnovi članka 87. stavka 1. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) i članka 26. točke 18. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) Upravno vijeće Hrvatskog zavoda za zdravstveno osiguranje na 55. sjednici održanoj 28. lipnja 2022. godine, uz suglasnost ministra zdravstva, donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak 119/18., 32/19., 62/19., 94/19., 104/19., 22/20., 84/20., 123/20., 147/20., 12/21., 45/21., 62/21., 144/21., 10/22., 63/22. i 68/22. – ispravak) u Tablici 2.2. iz članka 99. stavka 3. podaci pod šifrom LM393 mijenjaju se i glase:

»

|  |  |  |  |  |
| --- | --- | --- | --- | --- |
| LM393 | SARS-CoV2 RT-PCR – 2 ili 3 ciljne sekvence | Testiranje na COVID-19 (RT-PCR), dvije ili tri ciljne sekvence. Fakturira se jednom po uzorku i uključuje trošak reagensa za izolaciju, amplifikaciju i detekciju nukleinske kiseline/gena virusa. | 9 | 4,76 |

«.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 025-04/22-01/162

Urbroj: 338-01-01-22-01

Zagreb, 28. lipnja 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 78/2022 (6.7.2022.), Rješenje o razrješenju glavne tajnice Ministarstva poljoprivrede

Vlada Republike Hrvatske

1130

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 30. lipnja 2022. donijela

RJEŠENJE

O RAZRJEŠENJU GLAVNE TAJNICE MINISTARSTVA POLJOPRIVREDE

Razrješuje se RENATA LOZO položaja glavne tajnice Ministarstva poljoprivrede, na osobni zahtjev.

Klasa: UP/I 080-02/22-02/27

Urbroj: 50301-15/28-22-02

Zagreb, 30. lipnja 2022.

Predsjednik
 mr. sc. Andrej Plenković, v. r.
### NN 78/2022 (6.7.2022.), Rješenje o razrješenju dijela zamjenika članova Povjerenstva za praćenje provedbe Nacionalnog plana za uključivanje Roma, za razdoblje od 2021. do 2027. godine

VLADA REPUBLIKE HRVATSKE

1131

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke III. stavka 1. Odluke o osnivanju Povjerenstva za praćenje provedbe Nacionalnog plana za uključivanje Roma, za razdoblje od 2021. do 2027. godine (»Narodne novine«, broj 70/21.), Vlada Republike Hrvatske je na sjednici održanoj 30. lipnja 2022. donijela

RJEŠENJE

O RAZRJEŠENJU DIJELA ZAMJENIKA ČLANOVA POVJERENSTVA ZA PRAĆENJE PROVEDBE NACIONALNOG PLANA ZA UKLJUČIVANJE ROMA, ZA RAZDOBLJE OD 2021. DO 2027. GODINE

Razrješuju se dužnosti zamjenice članova Povjerenstva za praćenje provedbe Nacionalnog plana za uključivanje Roma, za razdoblje od 2021. do 2027. godine:

– IVANA VEJIĆ, imenovana kao predstavnica Ministarstva vanjskih i europskih poslova

– TEA PEKO, imenovana kao predstavnica Ministarstva financija.

Klasa: 080-02/22-02/52

Urbroj: 50301-15/28-22-02

Zagreb, 30. lipnja 2022.

Predsjednik
 mr. sc. Andrej Plenković, v. r.
### NN 78/2022 (6.7.2022.), Rješenje o imenovanju dijela zamjenika članova Povjerenstva za praćenje provedbe Nacionalnog plana za uključivanje Roma, za razdoblje od 2021. do 2027. godine

VLADA REPUBLIKE HRVATSKE

1132

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke III. stavka 1. Odluke o osnivanju Povjerenstva za praćenje provedbe Nacionalnog plana za uključivanje Roma, za razdoblje od 2021. do 2027. godine (»Narodne novine«, broj 70/21.), Vlada Republike Hrvatske je na sjednici održanoj 30. lipnja 2022. donijela

RJEŠENJE

O IMENOVANJU DIJELA ZAMJENIKA ČLANOVA POVJERENSTVA ZA PRAĆENJE PROVEDBE NACIONALNOG PLANA ZA UKLJUČIVANJE ROMA, ZA RAZDOBLJE OD 2021. DO 2027. GODINE

Za zamjenice članova Povjerenstva za praćenje provedbe Nacionalnog plana za uključivanje Roma, za razdoblje od 2021. do 2027. godine, imenuju se:

– DARIJA SINJERI, predstavnica Ministarstva vanjskih i europskih poslova

– SILVIJA RADOŠ, predstavnica Ministarstva financija.

Klasa: 080-02/22-01/114

Urbroj: 50301-15/28-22-02

Zagreb, 30. lipnja 2022.

Predsjednik
 mr. sc. Andrej Plenković, v. r.
### NN 79/2022 (8.7.2022.), Pravilnik o izmjenama i dopunama Pravilnika o obrazovnom programu i ispitima za provjeru znanja i stjecanje kvalifikacija za pružanje informacija o investicijskim proizvodima i uslugama, brokerske poslove i investicijsko savjetovanje

HRVATSKA AGENCIJA ZA NADZOR FINANCIJSKIH USLUGA

1158

Na temelju članka 99. stavka 7. Zakona o tržištu kapitala (»Narodne novine« 65/2018, dalje: Zakon) Hrvatska agencija za nadzor financijskih usluga (dalje: Hanfa) na sjednici Upravnog vijeća održanoj 6. srpnja 2022. donosi

PRAVILNIK

O IZMJENAMA I DOPUNAMA PRAVILNIKA O OBRAZOVNOM PROGRAMU I ISPITIMA ZA PROVJERU ZNANJA I STJECANJE KVALIFIKACIJA ZA PRUŽANJE INFORMACIJA O INVESTICIJSKIM PROIZVODIMA I USLUGAMA, BROKERSKE POSLOVE I INVESTICIJSKO SAVJETOVANJE

Članak 1.

U članku 2. stavku 1. iza riječi Hanfa dodaju se riječi: »na temelju iskazanog interesa tržišta«.

Članak 2.

Članak 4. briše se.

Članci 5. do 12. postaju članci 4. do 11.

Članak 3.

Članak 5. postaje članak 4.

U stavku 6. iza riječi prema briše se riječ: »pravovremeno«, a iza riječi zaprimljenim dodaje se riječ: »urednim«.

Članak 4.

Članak 8. stavak 2. mijenja se i glasi:

(2) Kandidati koji su dostavili urednu prijavu obvezni su pristupiti ispitu u roku od 30 dana, a iznimno najkasnije u roku od 60 dana od dana uredne prijave. Urednost prijave Hanfa potvrđuje dostavom kandidatu šifre za pristup materijalima čime počinje teći navedeni rok.

Stavak 5. mijenja se i glasi:

»(5) Iznimno, samo u slučaju opravdane nemogućnosti polaganja ispita na način iz stavka 1. ovog članka (tehnički, organizacijski i drugi razlozi), Hanfa će po ocjeni opravdanosti navedenih okolnosti, omogućiti kandidatu polaganje ispita u prostorijama Hanfe«.

U stavku 6. iza riječi kandidatima brišu se riječi: »koji su uredno popunili prijavu«.

Iza stavka 12. dodaje se novi stavak 13. koji glasi:

»(13) U slučaju da kandidat ne položi ispit pristupivši na 5 ispitnih rokova unutar godine dana, gubi pravo na pristupanje ispitu narednih godinu dana od datuma zadnjeg ispitnog roka kojem je pristupio.«.

Članak 5.

U naslovu obrasca broj 2 dodaju se riječi »ZA STJECANJE KVALIFIKACIJA ZA PRUŽANJE INFORMACIJA O INVESTICIJSKIM PROIZVODIMA I USLUGAMA, BROKERSKE POSLOVE I INVESTICIJSKO SAVJETOVANJE«.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-01/03

Urbroj: 326-01-70-72-22-12

Zagreb, 6. srpnja 2022.

Predsjednik
 Upravnog vijeća
 dr. sc. Ante Žigman, v. r.
### NN 79/2022 (8.7.2022.), Pravilnik o izmjenama i dopunama Pravilnika o obrazovnom programu i ispitu za stjecanje zvanja ovlaštenog upravitelja mirovinskih fondova i stjecanje kvalifikacija za upravljanje mirovinskim osiguravajućim društvom

HRVATSKA AGENCIJA ZA NADZOR FINANCIJSKIH USLUGA

1157

Na temelju članka 31. stavka 7. Zakona o obveznim mirovinskim fondovima (»Narodne novine« broj 19/14, 93/15, 64/18 i 115/18), članka 42. stavka 10. Zakona o dobrovoljnim mirovinskim fondovima (»Narodne novine« broj 19/14, 29/18 i 115/18) i članka 38. stavka 10. Zakona o mirovinskim osiguravajućim društvima (»Narodne novine« broj 22/14, 29/18 i 115/18), Hrvatska agencija za nadzor financijskih usluga (dalje: Hanfa) na sjednici Upravnog vijeća održanoj 6. srpnja 2022. donosi

PRAVILNIK

O IZMJENAMA I DOPUNAMA PRAVILNIKA O OBRAZOVNOM PROGRAMU I ISPITU ZA STJECANJE ZVANJA OVLAŠTENOG UPRAVITELJA MIROVINSKIH FONDOVA I STJECANJE KVALIFIKACIJA ZA UPRAVLJANJE MIROVINSKIM OSIGURAVAJUĆIM DRUŠTVOM

Članak 1.

U Pravilniku o obrazovnom programu i ispitu za stjecanje zvanja ovlaštenog upravitelja mirovinskih fondova i stjecanja kvalifikacija za upravljanje mirovinskim osiguravajućim društvom (»Narodne novine«, broj 99/2019) u članku 2. stavku 1. iza riječi Hanfa dodaju se riječi: »na temelju iskazanog interesa tržišta«.

Članak 2.

Članak 4. briše se.

Dosadašnji članci 5. do 12. postaju članci 4. do 11.

Članak 3.

U članku 4. stavku 4. briše se riječ »pravovremeno«, a iza riječi zaprimljenim dodaje se riječ »urednim«.

Članak 4.

Članak 8. stavak 2. mijenja se i glasi:

(2) Kandidati koji su dostavili urednu prijavu obvezni su pristupiti ispitu u roku od 30 dana, a iznimno najkasnije u roku od 60 dana od dana uredne prijave. Urednost prijave Hanfa potvrđuje dostavom kandidatu šifre za pristup materijalima čime počinje teći navedeni rok.

U stavku 3. iza riječi »ispitu« dodaju se riječi » najkasnije dan prije ispita«.

Stavak 5. mijenja se i glasi:

»(5) Iznimno, samo u slučaju opravdane nemogućnosti polaganja ispita na način iz stavka 1. ovog članka (tehnički, organizacijski i drugi razlozi), Hanfa će po ocjeni opravdanosti navedenih okolnosti, omogućiti kandidatu polaganje ispita u prostorijama Hanfe.«.

Iza stavka 12. dodaje se stavak 13. koji glasi:

»(13) U slučaju da kandidat ne položi ispit pristupivši na 5 ispitnih rokova unutar godine dana, gubi pravo na pristupanje ispitu narednih godinu dana od datuma zadnjeg ispitnog roka kojem je pristupio.

Članak 5.

U naslovu obrasca 2 iza riječi programa dodaju se riječi: »ZA STJECANJE ZVANJA OVLAŠTENOG UPRAVITELJA MIROVINSKIH FONDOVA I STJECANJE KVALIFIKACIJA ZA UPRAVLJANJE MIROVINSKIM OSIGURAVAJUĆIM DRUŠTVOM«

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-03/05

Urbroj: 326-01-70-72-22-2

Zagreb, 6. srpnja 2022.

Predsjednik
 Upravnog vijeća
 dr. sc. Ante Žigman, v. r.
### NN 79/2022 (8.7.2022.), Naredba o dopuni Naredbe o razvrstaju luka otvorenih za javni promet na području Splitsko-dalmatinske županije

MINISTARSTVO MORA, PROMETA I INFRASTRUKTURE

1151

Na temelju članka 44. stavka 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), a u svezi s Uredbom o razvrstaju luka otvorenih za javni promet i luka posebne namjene (»Narodne novine«, br. 110/04 i 82/07), ministar mora, prometa i infrastrukture, donosi

NAREDBU

O DOPUNI NAREDBE O RAZVRSTAJU LUKA OTVORENIH ZA JAVNI PROMET NA PODRUČJU SPLITSKO-DALMATINSKE ŽUPANIJE

I.

U Naredbi o razvrstaju luka otvorenih za javni promet na području Splitsko-dalmatinske županije (»Narodne novine«, broj 90/2014) točka I., podtočka 3. dopunjuje se na način da se iza rednog broja 48) dodaju redni brojevi:

»49) luka Split – Zapadna obala

50) luka Zenta

51) luka Stari porat Brela«.

II.

Ova Naredba stupa na snagu osmoga dana od dana objave u »Narodnim novinama«.

Klasa: 342-21/22-03/17

Urbroj: 530-03-1-2-22-3

Zagreb, 29. lipnja 2022.

Ministar
 Oleg Butković, v. r.
### NN 79/2022 (8.7.2022.), Odluka o naknadi za razvoj trgovačkog društva IZVOR PLOČE d.o.o. za javnu vodoopskrbu i odvodnju, Ploče

Izvor Ploče d.o.o.

1162

Na temelju članka 52. Zakona o financiranju vodnoga gospodarstva, (»Narodne novine«, br. 153/09, 90/11, 56/13, 154/14, 119/15, 120/16, 127/17 i 66/19) i članka 23. stavka 1. postavka 4. Zakona o vodnim uslugama (»Narodne novine« br. 66/19), Skupština trgovačkog društva Izvor Ploče d.o.o. na sjednici održanoj 17. lipnja 2022. donijela je

ODLUKU

O NAKNADI ZA RAZVOJ

Članak 1.

Na području pružanja vodnih usluga Izvor Ploče d.o.o. (dalje u tekstu: javni isporučitelj vodnih usluga) koje čine područja grada Ploča i općine Gradac plaća se naknada za razvoj.

Članak 2.

Obveznik naknade za razvoj je korisnik vodne usluge javne vodoopskrbe.

Članak 3.

Osnovica naknade za razvoj je kubični metar (m3) isporučene vodne usluge iz članka 2. ove Odluke.

Članak 4.

Naknada za razvoj uvodi se u jednoj visini na uslužnom području, i iznosi 0,75 kuna po osnovici iz stavka 3. ove Odluke (kn/m3).

Članak 5.

Naknada za razvoj iz ove Odluke obračunava se putem računa za vodnu uslugu, na kojima se zasebno iskazuje.

Naknada za razvoj plaća se u rokovima dospijeća cijene vodne usluge po računima za vodnu uslugu.

Članak 6.

Javni isporučitelj vodnih usluga u obvezi je prikupljena sredstva naknade za razvoj evidentirati u svojim poslovnim knjigama na zasebnim pozicijama.

Članak 7.

Prihodi od naknade za razvoj koriste se za financiranje gradnje komunalnih vodnih građevina sukladno Planu gradnje komunalnih vodnih građevina koji je objavljen na internetskoj stranici https://izvor.ploce.hr/odluke-tijela-drustva/.

Članak 8.

Nadzor nad obračunom i naplatom naknada za razvoj provodi Odsjek za financije javnog isporučitelja vodnih usluga.

Članak 9.

Stupanjem na snagu ove Odluke, prestaje važiti Odluka o nak­nadi za razvoj na području pružanja vodnih usluga Izvor Ploče d.o.o., urbroj: 782, od 28. travnja 2022. godine.

Članak 10.

Neutrošena sredstva naknade za razvoj prikupljena do stupanja na snagu ove Odluke koriste se u skladu s člankom 7. ove Odluke.

Članak 11.

Ova Odluka stupa na snagu osmoga dana od dana objave u »Narodnim novinama«.

Ova Odluka dostavlja se Vijeću za vodne usluge u roku od 5 dana od donošenja.

Urbroj: 1037

Ploče, 17. lipnja 2022.

Predsjednik Skupštine
 Izvor Ploče d.o.o.
 Mišo Krstičević, v. r.
### NN 80/2022 (11.7.2022.), Zakon o prestanku važenja Zakona o ovjeravanju potpisa, rukopisa i prijepisa

Hrvatski sabor

1166

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O OVJERAVANJU POTPISA, RUKOPISA I PRIJEPISA

Proglašavam Zakon o prestanku važenja Zakona o ovjeravanju potpisa, rukopisa i prijepisa, koji je Hrvatski sabor donio na sjednici 1. srpnja 2022.

Klasa: 011-02/22-02/56
 Urbroj: 71-10-01/1-22-2
 Zagreb, 6. srpnja 2022.

Predsjednik
 Republike Hrvatske
 Zoran Milanović, v. r.

ZAKON

O PRESTANKU VAŽENJA ZAKONA O OVJERAVANJU POTPISA, RUKOPISA I PRIJEPISA

Članak 1.

Danom stupanja na snagu ovoga Zakona prestaje važiti Zakon o ovjeravanju potpisa, rukopisa i prijepisa (»Narodne novine«, br. 6/74., 47/90. i 72/94.) i Uputstvo za provođenje Zakona o ovjeravanju potpisa, rukopisa i prijepisa (»Narodne novine«, br. 23/74. i 72/94.).

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/22-01/20

Zagreb, 1. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 80/2022 (11.7.2022.), Zakon o izmjenama Zakona o zakladi »Hrvatska za djecu«

HRVATSKI SABOR

1167

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O ZAKLADI »HRVATSKA ZA DJECU«

Proglašavam Zakon o izmjenama Zakona o zakladi »Hrvatska za djecu«, koji je Hrvatski sabor donio na sjednici 1. srpnja 2022.

Klasa: 011-02/22-02/57

Urbroj: 71-10-01/1-22-2

Zagreb, 6. srpnja 2022.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O ZAKLADI »HRVATSKA ZA DJECU«

Članak 1.

U Zakonu o Zakladi »Hrvatska za djecu« (»Narodne novine«, br. 82/15.) u članku 1. stavku 2. riječi: »zakona kojim se uređuju zaklade i fundacije« zamjenjuju se riječima: »propisa kojim se uređuju zaklade«.

Članak 2.

U članku 2. stavku 5. riječi: »Zakladni upisnik« zamjenjuju se riječima: »Registar zaklada Republike Hrvatske«.

Članak 3.

U članku 6. stavku 4. iza riječi: »interesima Zaklade« zarez se zamjenjuje točkom, a riječi: »ili ne ispunjava neki od uvjeta iz članka 21. stavka 1. Zakona o zakladama i fundacijama (»Narodne novine«, br. 36/95. i 64/01.).« brišu se.

Članak 4.

U članku 10. stavku 6. riječ: »neodređeno« zamjenjuje se riječju: »određeno«.

Članak 5.

U članku 12. stavku 1. riječi: »ili ne ispunjava jedan ili više uvjeta iz članka 21. stavka 1. Zakona o zakladama i fundacijama (»Narodne novine«, br. 36/95. i 64/01.)« brišu se.

Članak 6.

U članku 18. stavku 1. podstavku 1. iza riječi: »sreću« zarez i riječi: »sukladno članku 17. stavku 5. Zakona o zakladama i fundacijama (»Narodne novine«, br. 36/95. i 64/01.)« brišu se.

Članak 7.

U članku 20. stavku 3. riječi: »odredbom članka 31. stavka 3. Zakona o zakladama i fundacijama (»Narodne novine«, br. 36/95. i 64/01.)« zamjenjuju se riječima: »propisom kojim se uređuju zaklade«.

Članak 8.

U članku 22. riječi: »propisanih člankom 25. Zakona o zakladama i fundacijama (»Narodne novine«, br. 36/95. i 64/01.)« brišu se.

Članak 9.

Upravni odbor Zaklade dužan je uskladiti Statut i druge opće akte Zaklade s odredbama ovoga Zakona u roku od 60 dana od dana stupanja na snagu ovoga Zakona.

Članak 10.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/21-01/112

Zagreb, 1. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 80/2022 (11.7.2022.), Indeks proizvođačkih cijena industrijskih proizvoda na domaćem tržištu u lipnju 2022.

Državni zavod za statistiku

1173

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U LIPNJU 2022.

Indeks proizvođačkih cijena industrijskih proizvoda na domaćem tržištu u lipnju 2022. u odnosu na svibanj 2022. iznosi 100,8.

Klasa: 954-01/22-01/01

Urbroj: 555-01-05-03-01-22-14

Zagreb, 7. srpnja 2022.

Glavna ravnateljica
 Lidija Brković, v. r.
### NN 81/2022 (13.7.2022.), Odluka o trajnom premještaju zamjenika općinskog državnog odvjetnika u Općinskom građanskom državnom odvjetništvu u Zagrebu na mjesto zamjenika općinskog državnog odvjetnika u Općinskom državnom odvjetništvu u Osijeku

DRŽAVNOODVJETNIČKO VIJEĆE

1194

ODLUKA

Državnoodvjetničko vijeće na temelju članka 49. stavak 5. Zakona o Državnoodvjetničkom vijeću (»Narodne novine« broj 67/2018 i 126/2019 – u daljnjem tekstu Zakon) na 71. sjednici održanoj 5., 6. i 7. srpnja 2022.

odlučilo je

LUKA KLJAJIĆ, zamjenik općinskog državnog odvjetnika u Općinskom građanskom državnom odvjetništvu u Zagrebu, trajno se premješta na mjesto zamjenika općinskog državnog odvjetnika u Općinskom državnom odvjetništvu u Osijeku, s danom 16. kolovoza 2022.

Broj: DOVO-11/2022

Zagreb, 5. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o trajnom premještaju zamjenice općinskog državnog odvjetnika u Općinskom državnom odvjetništvu u Gospiću na mjesto zamjenice općinskog državnog odvjetnika u Općinskom državnom odvjetništvu u Zadru

Državnoodvjetničko vijeće

1191

ODLUKA

Državnoodvjetničko vijeće na temelju članka 49. stavak 5. Zakona o Državnoodvjetničkom vijeću (»Narodne novine« broj 67/2018 i 126/2019 – u daljnjem tekstu Zakon) na 71. sjednici održanoj 5., 6. i 7. srpnja 2022.

odlučilo je

MAŠA JURJEVIĆ, zamjenica općinskog državnog odvjetnika u Općinskom državnom odvjetništvu u Gospiću, trajno se premješta na mjesto zamjenice općinskog državnog odvjetnika u Općinskom državnom odvjetništvu u Zadru, s danom 1. rujna 2022.

Broj: DOVO-12/2022

Zagreb, 5. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o trajnom premještaju zamjenice općinskog državnog odvjetnika u Općinskom državnom odvjetništvu u Bjelovaru na mjesto zamjenice općinskog državnog odvjetnika u Općinskom kaznenom državnom odvjetništvu u Zagrebu

DRŽAVNOODVJETNIČKO VIJEĆE

1192

ODLUKA

Državnoodvjetničko vijeće na temelju članka 49. stavak 5. Zakona o Državnoodvjetničkom vijeću (»Narodne novine« broj 67/2018 i 126/2019 – u daljnjem tekstu Zakon) na 71. sjednici održanoj 5., 6. i 7. srpnja 2022.

odlučilo je

MIRELA BOGDANOVIĆ NIKČEVIĆ, zamjenica općinskog državnog odvjetnika u Općinskom državnom odvjetništvu u Bjelovaru, trajno se premješta na mjesto zamjenice općinskog državnog odvjetnika u Općinskom kaznenom državnom odvjetništvu u Zagrebu, s danom 1. kolovoza 2022.

Broj: DOVO-13/2022

Zagreb, 5. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o trajnom premještaju zamjenice općinskog državnog odvjetnika u Općinskom kaznenom državnom odvjetništvu u Zagrebu na mjesto zamjenice općinskog državnog odvjetnika u Općinskom državnom odvjetništvu u Bjelovaru

DRŽAVNOODVJETNIČKO VIJEĆE

1195

ODLUKA

Državnoodvjetničko vijeće na temelju članka 49. stavak 5. Zakona o Državnoodvjetničkom vijeću (»Narodne novine« broj 67/2018 i 126/2019 – u daljnjem tekstu Zakon) na 71. sjednici održanoj 5., 6. i 7. srpnja 2022.

odlučilo je

ANA KOVAČIĆ, zamjenica općinskog državnog odvjetnika u Općinskom kaznenom državnom odvjetništvu u Zagrebu, trajno se premješta na mjesto zamjenice općinskog državnog odvjetnika u Općinskom državnom odvjetništvu u Bjelovaru, s danom 1. kolovoza 2022.

Broj: DOVO-14/2022

Zagreb, 5. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o imenovanju općinske državne odvjetnice u Općinskom građanskom državnom odvjetništvu u Zagrebu

DRŽAVNOODVJETNIČKO VIJEĆE

1199

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine« broj 67/2018 i 126/2019) na 71. sjednici Vijeća održanoj 5., 6. i 7. srpnja 2022. godine, jednoglasno

odlučilo je

I. Za općinsku državnu odvjetnicu u Općinskom građanskom državnom odvjetništvu u Zagrebu imenuje se SABINA ČANJEVAC, zamjenica općinskog državnog odvjetnika u Općinskom građanskom državnom odvjetništvu u Zagrebu.

II. Imenovana državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-16/2022

Zagreb, 7. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o imenovanju zamjenika županijskog državnog odvjetnika u Županijskom državnom odvjetništvu u Osijeku

DRŽAVNOODVJETNIČKO VIJEĆE

1205

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018 i 126/19) na 71. sjednici održano 5., 6. i 7. srpnja 2022.

odlučilo je

I. ZORAN PERKUŠIĆ, zamjenik općinskog državnog odvjetnika u Općinskom državnom odvjetništvu u Osijeku, imenuje se za zamjenika županijskog državnog odvjetnika u Županijskom državnom odvjetništvu u Osijeku.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-17/2022

Zagreb, 7. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o trajnom premještaju zamjenice općinskog državnog odvjetnika u Općinskom državnom odvjetništvu u Zadru na mjesto zamjenice općinskog državnog odvjetnika u Općinskom državnom odvjetništvu u Šibeniku

DRŽAVNOODVJETNIČKO VIJEĆE

1193

ODLUKA

Državnoodvjetničko vijeće na temelju članka 49. stavak 5. Zakona o Državnoodvjetničkom vijeću (»Narodne novine« broj 67/2018 i 126/2019 – u daljnjem tekstu Zakon) na 71. sjednici održanoj 5., 6. i 7. srpnja 2022.

odlučilo je

IVANA GRUBIŠIĆ, zamjenica općinskog državnog odvjetnika u Općinskom državnom odvjetništvu u Zadru, trajno se premješta na mjesto zamjenice općinskog državnog odvjetnika u Općinskom državnom odvjetništvu u Šibeniku, s danom 1. rujna 2022.

Broj: DOVO-18/2022

Zagreb, 5. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o imenovanju općinskog državnog odvjetnika u Općinskom državnom odvjetništvu u Slavonskom Brodu

DRŽAVNOODVJETNIČKO VIJEĆE

1198

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018 i 126/2019) na 71. sjednici Vijeća održanoj 5., 6. i 7. srpnja 2022. godine, jednoglasno

odlučilo je

I. Za općinskog državnog odvjetnika u Općinskom državnom odvjetništvu u Slavonskom Brodu imenuje se BRUNO GALISTA, zamjenik općinskog državnog odvjetnika u Općinskom državnom odvjetništvu u Slavonskom Brodu.

II. Imenovani državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-24/2022

Zagreb, 7. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o imenovanju zamjenice općinskog državnog odvjetnika u Općinskom državnom odvjetništvu u Šibeniku

DRŽAVNOODVJETNIČKO VIJEĆE

1200

ODLUKA

Državnoodvjetničko vijeće na temelju članka 62. i članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 71. sjednici Vijeća održanoj 5., 6. i 7. srpnja 2022. godine, jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Šibeniku imenuje se ZORANA GRGURIČIN PLETIKOSA, viša državnoodvjetnička savjetnica u Županijskom državnom odvjetništvu u Šibeniku, upućena na rad u Općinsko državno odvjetništvo u Šibeniku.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-28/2021

Zagreb, 5. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o razrješenju dužnosti zamjenice županijskog državnog odvjetnika u Županijskom državnom odvjetništvu u Zagrebu

DRŽAVNOODVJETNIČKO VIJEĆE

1196

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Dubravke Turkalj Dragosavac, na 71. sjednici održanoj 5., 6. i 7. srpnja 2022.

odlučilo je

DUBRAVKA TURKALJ DRAGOSAVAC razrješava se dužnosti zamjenice županijskog državnog odvjetnika u Županijskom državnom odvjetništvu u Zagrebu, s danom 27. prosinca 2022.

Broj: DOVO-39/2022-3

Zagreb, 5. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o razrješenju dužnosti zamjenice županijskog državnog odvjetnika u Županijskom državnom odvjetništvu u Zagrebu

DRŽAVNOODVJETNIČKO VIJEĆE

1197

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Verice Orešić Cvitan, na 71. sjednici održanoj 5., 6 i 7. srpnja 2022.

odlučilo je

VERICA OREŠIĆ CVITAN razrješava se dužnosti zamjenice županijskog državnog odvjetnika u Županijskom državnom odvjetništvu u Zagrebu, s danom 31. kolovoza 2022.

Broj: DOVO-40/2022-3

Zagreb, 5. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o imenovanju zamjenice županijskog državnog odvjetnika u Županijskom državnom odvjetništvu u Puli – Pola

DRŽAVNOODVJETNIČKO VIJEĆE

1204

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018 i 126/19) na 71. sjednici održanoj 5., 6 i 7. srpnja 2022., većinom glasova

odlučilo je

I. KRISTINA BAĆAC, općinska državna odvjetnica u Općinskom državnom odvjetništvu u Pazinu, imenuje se za zamjenicu županijskog državnog odvjetnika u Županijskom državnom odvjetništvu u Puli – Pola, za potrebe rada Kaznenog odjela.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-45/2020

Zagreb, 7. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o imenovanju zamjenice općinskog državnog odvjetnika u Općinskom državnom odvjetništvu u Novom Zagrebu

DRŽAVNOODVJETNIČKO VIJEĆE

1203

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 71. sjednici Vijeća održanoj 5., 6. i 7. srpnja 2022. godine, jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Novom Zagrebu imenuje se MILJENKA ŽAGAR, viša državnoodvjetnička savjetnica – specijalist u Općinskom državnom odvjetništvu u Zagrebu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-51/2021

Zagreb, 5. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o imenovanju zamjenika općinskog državnog odvjetnika u Općinskom građanskom državnom odvjetništvu u Zagrebu

DRŽAVNOODVJETNIČKO VIJEĆE

1202

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 71. sjednici Vijeća održanoj 5., 6. i 7. srpnja 2022. godine, jednoglasno

odlučilo je

I. Za zamjenika općinskog državnog odvjetnika u Općinskom građanskom državnom odvjetništvu u Zagrebu imenuje se VLATKA VRANEŠIĆ LJEVAR, viša državnoodvjetnička savjetnica – specijalist u Općinskom građanskom državnom odvjetništvu u Zagrebu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-52/2021

Zagreb, 5. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 81/2022 (13.7.2022.), Odluka o imenovanju zamjenice općinskog državnog odvjetnika u Općinskom državnom odvjetništvu u Zlataru

DRŽAVNOODVJETNIČKO VIJEĆE

1201

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 71. sjednici Vijeća održanoj 5., 6. i 7. srpnja 2022. godine, jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Zlataru imenuje se ALEKSANDRA VUČKOVIĆ, viša državnoodvjetnička savjetnica – specijalist u Općinskom državnom odvjetništvu u Zlataru.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-53/2021

Zagreb, 5. srpnja 2022.

Predsjednik
 Državnoodvjetničkog Vijeća
 Darko Klier, v. r.
### NN 81/2022 (13.7.2022.), Odluka o izmjeni Odluke o autorizaciji plovila za ribolov igluna (Xiphias gladius) u 2022. godini

MINISTARSTVO POLJOPRIVREDE

1185

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 – Zakon o akvakulturi i 14/19) i članka 5. stavka 1. Pravilnika o ribolovnim mogućnostima i ribolovu igluna (Xiphias gladius) (»Narodne novine«, br. 39/18, 35/19, 37/20, 30/21, 57/21 i 46/22), ministrica poljoprivrede donosi

ODLUKU

O IZMJENI ODLUKE O AUTORIZACIJI PLOVILA ZA RIBOLOV IGLUNA (XIPHIAS GLADIUS)
 U 2022. GODINI

I.

U točki II. Odluke o autorizaciji plovila za ribolov igluna (Xiphias gladius) u 2022. godini (»Narodne novine«, br. 53/22 i 61/22) redak u tablici pod rednim brojem 13. mijenja se i glasi:

|  |  |  |  |
| --- | --- | --- | --- |
| 13. | ITA000019188 | 244-KŽ | 4.526 |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-03/22-01/71

Urbroj: 525-12/718-22-5

Zagreb, 6. srpnja 2022.

Ministrica poljoprivrede
 Marija Vučković, v. r.
### NN 81/2022 (13.7.2022.), Plan prijma u državnu službu u Ured povjerenika za informiranje za 2022. godinu

Povjerenik za informiranje

1188

Na osnovi članka 43. stavka 2. točke c) Zakona o državnim službenicima (»Narodne novine«, broj 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19 i 98/19), a sukladno Državnom proračunu Republike Hrvatske za 2022. godinu i projekcijama za 2023. i 2024. godinu (»Narodne novine«, broj 140/21), donosi se

PLAN

PRIJMA U DRŽAVNU SLUŽBU U URED POVJERENIKA ZA INFORMIRANJE ZA 2022. GODINU

I.

Ovim Planom prijma utvrđuje se stvarno stanje popunjenosti radnih mjesta u Uredu povjerenika za informiranje (dalje: Ured povjerenika) i prijam u državnu službu službenika u 2022. godini.

II.

Utvrđuje se da je u Uredu povjerenika sistematizirano ukupno 17 radnih mjesta sa 23 izvršitelja. U Uredu povjerenika zaposleno je 17 državnih službenika na neodređeno vrijeme.

III.

U Uredu povjerenika u 2022. godini, sukladno predviđenim financijskim sredstvima u Državnom proračunu Republike Hrvatske za 2022. i projekcijama za 2023. i 2024. godinu te prethodne suglasnosti Ministarstva financija od 4. srpnja 2022. godine klasa: 100-01/22-01/13, urbroj: 513-05-01-22-2, planira se prijam na neodređeno vrijeme:

– 1 službenika sa završenim integriranim preddiplomskim i diplomskim sveučilišnim studijem pravne struke.

IV.

Na temelju ovog Plana prijma slobodna radna mjesta točke III. popunjavat će se putem javnog natječaja.

V.

Plan prijma u državnu službu stupa na snagu danom donošenja, a objavljuje se u »Narodnim novinama« te na internetskim stranicama Povjerenika za informiranje i Ministarstva pravosuđa i uprave Republike Hrvatske.

Klasa: 112-01/22-01/1

Urbroj: 401-01/17-22-04

Zagreb, 8. srpnja 2022.

Povjerenik za informiranje
 dr. sc. Zoran Pičuljan, v. r.
### NN 81/2022 (13.7.2022.), Rješenje kojim se Klinika za otorinolaringologiju i kirurgiju glave i vrata Kliničkog bolničkog centra Sestre milosrdnice određuje »Referentnim centrom Ministarstva zdravstva za dijagnostiku i liječenje kroničnih i hiperreaktivnih bolesti gornjih dišnih putova«

MINISTARSTVO ZDRAVSTVA

1187

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517 na prijedlog Nacionalnog zdravstvenog vijeća sa sjednice održane 28. travnja 2022., donosi

RJEŠENJE

1. Određuje se Klinika za otorinolaringologiju i kirurgiju glave i vrata Kliničkog bolničkog centra Sestre milosrdnice »Referentnim centrom Ministarstva zdravstva za dijagnostiku i liječenje kroničnih i hiperreaktivnih bolesti gornjih dišnih putova«.

2. Naziv »Referentni centar Ministarstva zdravstva za dijagnostiku i liječenje kroničnih i hiperreaktivnih bolesti gornjih dišnih putova« dodjeljuje se na vrijeme od pet godina.

Klasa: UP/I-510-01/22-01/05
 Urbroj: 534-07-2-2/4-22-11
 Zagreb, 8. lipnja 2022.

Ministar
 izv. prof. dr. sc. Vili Beroš, dr. med., v. r.